
This is a digital copy of a book that was preserved for generations on library shelves before it was carefully scanned by Google as part of a project 
to make the world's books discoverable online. 

It has survived long enough for the copyright to expire and the book to enter the public domain. A public domain book is one that was never subject 
to copyright or whose legal copyright term has expired. Whether a book is in the pubHc domain may vary country to country. Public domain books 
are our gateways to the pást, representing a wealth of history, culture and knowledge that's often difficult to discover. 

Marks, notations and other marginalia present in the originál volume will appear in this filé - a reminder of this book's long journey from the 
publisher to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing this resource, we have taken steps to 
prevent abuse by commercial parties, including piacing technical restrictions on automated querying. 

We alsó ask that you: 

+ Make non- commercial use of the filé s We designed Google Book Search for use by individuals, and we request that you use these files for 
personal, non-commercial purposes. 

+ Refrainfrom automated querying Do not send automated queries of any sort to Google's system: If you are conducting research on machine 
translation, optical character recognition or other areas where access to a large amount of text is helpful, please contact us. We encourage the 
use of public domain materials for these purposes and may be able to help. 

+ Maintain attribution The Google "watermark" you see on each filé is essential for informing people about this project and helping them find 
additional materials through Google Book Search. Please do not remove it. 

+ Keep it legal Whatever your use, remember that you are responsible for ensuring that what you are doing is legal. Do not assume that just 
because we believe a book is in the public domain for users in the United States, that the work is alsó in the public domain for users in other 
countries. Whether a book is still in copyright varies from country to country, and we can't offer guidance on whether any specific use of 
any specific book is allowed. Please do not assume that a book's appearance in Google Book Search means it can be used in any manner 
any where in the world. Copyright infringement liability can be quite severe. 

About Google Book Search 

Google's mission is to organize the world's Information and to make it universally accessible and useful. Google Book Search helps readers 
discover the world's books while helping authors and publishers reach new audiences. You can search through the full text of this book on the web 

at http : //books . google . com/| 



Digitized by VjOOQ IC 



Digitized by VjOOQ IC 



MAGYAR JOGASZEGYLETl ^i^ÍEZESER. 

Szerkeszti : Dr. Szladits Károly, a Magyar Jogássegylet titkára. 



1907. DECZBMBEB HÓ. 280. SZ. XXXVI. KÖTET. 4. FÜZBT. 

A VÉGREHAJTÁSI TÖRVÉNY 
REFORMJA 



DE MÁRKUS^ DEZSŐ 

KIB. CURIAI kisegítő BIRÓ 

ELŐADÁSA 

A MAGTÁR JOGÁSZEGYLETNEK 1907. ÉVI OKTÓBER HÓ 26-ÁN TARTOTT 
TELJES-ŰLÉSÉBBN. 



BUDAPEST. fVMi< 



1907. 



Digitized by CjOOQ IC 



/ 



\+ 



FRANKLIN-TÁRSULAT NYOMDÁJA. 

Digitized by VjOOQ IC 



Dr. Márkns Dezső : 

T. Teljes-ülés ! 

Azt a törvényjavaslatot akarom megbeszélés és bírá- 
lat tárgyává tenni, a melyet a végrehajtási eljárásról szóló 
1881 : LX. törvényczikk módosítása és kiegészítése tárgyában 
€z évi július hó 5-én terjesztett az igazságügyminiszter úr a 
képviselőház elé. 

Ennek a javaslatnak, megokolása szerint, három czélja 
Tan. Az egyik: a végrehajtási eljárás költségeit csökkenteni, 
a másik: a szorongatott adóst védeni, a harmadik: a lefog- 
lalt dolgok árverésen eladásánál azoknak elkótyavetyélését meg- 
akadályozni, így adva lévén a törvényjavaslat czélja, a dolog 
természeténél fogva advák az én előadásom keretei is, minek 
következtében előadásom is kizáróan abban a körben fog mo- 
zogni, a melyet a törvényjavaslatnak ez a hármas czélja előír. 
Szükségesnek tartottam ezt hangsúlyozni, a magam előadá- 
sának ökonómiája érdekében egyfelől, de az esetleg kifejlődő 
TÍta érdekében másfelől is, mert nagyon természetes, hogy 
akkor, a mikor a végrehajtási törvény teljes reformjának kér- 
dései kerülnének napirendre, nem lehetne beérni azzal a 
három szemponttal, a melyeket a novella felölel, hanem jog- 
gal és okkal ki lehetne, sőt ki kellene terjeszkedni a végre- 
hajtási törvénynek mindnyájunk előtt jól ismert igen számos 
«gyéb hibájára, hiányára és fogyatkozására. De úgy gondolom, 
hogy akkor, a mikor tisztán csak egy novella-tervezetről és 
arról van szó, hogy egy közel 25 év óta hatályos törvénynek 
leginkább szembeötlő hiányait akarja végre az igazságügyi 
kormány orvosolni; a midőn komoly ígéret kapcsán arról 
yan szó, hogy a polgári perrendtartás megalkotása után a 

dolog természeténél fogva be kell majd illeszteni annak, a 
^ perjog művészies technikával kidolgozott mechanizmusába a 
végrehajtási eljárás összes részleteit is, nemcsak azért, hogy 
összhangba hozzák a végrehajtási törvény megfelelő intézke- 
déseit a perrendtartás intézkedéseivel, hanem azért is, hogy 
ennek segélyével jobban kidomborítsák a perjognak gazdasági 
fontosságát és társadalmi jelentőségét, a melyet eddigelé 
nálunk nem méltattak elég figyelemre, a mely azonban leg- 
jobban a végrehajtási eljárás során domborodik ki : mondom^ 
midőn ilyenek most a tényleges viszonyok eme kérdés tár- 
gyalása szemjpontjából, akkor talán hibát követnénk el, ha 
nagyon messze túlmennénk a novella keretein és az esetleg 
megindulandó vitába oly kérdéseket is bele vonnánk, a me- 
lyeket ez idő szerint azért és csak azért lenne kár bolygatni, 
mert megoldásuk most amúgy sem lenne elérhető. 

Az a kérdés, mely a javaslatnak a jogi szaklapokban 
megvitatása rendén szintén fölmerül, t. i, vájjon nem volna-e 
helyesebb ezt a novellát egyelőre nem tárgyalni, hanem be- 
várni a perrendtartás megalkotását s avval kapcsolatosan 
együtt megalkotni ; nézetem szerint azért tárgytalan, mert a 
sürgős javításokat tovább halogatni ma már semmi körül- 
mények között sem szabad. Mert bár szívesen remélem, hogy 
most már a perrendtartás megalkotása csak rövid idő kér- 
dése, mégis — okulva az utolsó esztendők keserves csalódá- 
sán és tapasztalatán — azt kell mondanunk ; a mi biztos, az 
biztos, miért is érjük be egyelőre avval a reménnyel, hogy 
legalább ezt a novellát, ha nem is változatlanul, mennél 
hamarább fogja a törvényhozás törvény erejére emelni, hogy 
ezzel is csökkenjen az a sok égbekiáltó jogtalanság és kár- 
okozás a törvény alapján, a mennyi eddigelé, fájdalom, min- 
den emberség és igazságosság ellenére, napirenden van. Már 
pedig a törvényhozásnak sohasem volna szabad egyetlen napig 
sem tümie oly törvényes rendelkezést, a mely akár csak egy 
állampolgárnak, bár az ország legjelentéktelenebb lakósánaJi: 
is, kárt vagy sérelmet okoz, föltéve, hogy a baj orvoslása 
csakis tőle függ — úgy, mint ebben az esetben. 

Igaz, hogy az így teremtett helyzet semmiképen sem szol- 
gálhat a törvényhozásnak és — mint kezdeményezőknek — az 

eddigi kormányoknak sem ama mulasztás mentségéül, hogy 
azokat a nagy hiányokat és hibákat, a melyek annyi eszten- 
dőn át éreztették káros hatásukat a végrehajtási eljárás fo^ 
gyatkozásai okából, nem orvosolták, hogy ennyi esztendeig 
tűrték egyfelől ezt, hogy a birőságok számtalan igazságtalan- 
ságot szentesítsenek, másfelől pedig azt, hogy a bíróságok a 
törvény alapján legyenek kénytelenek napról-napra a jogot 
keresőknek kárt okozó határozatokat hozni. Azonban a tör- 
vényhozásnak ez a közömbössége összefügg törvényhozásunk 
végtelen technikai nehézkességével, mert nálunk még min- 
dig nem akarják belátni, hogy a törvényhozónak föltétlen kö- 
telessége, mihelyt észreveszi, hogy valamely törvény vala- 
mely szempontból káros hatású, ennek a törvénynek javítását 
és megváltoztatását azonnal munkába venni és a káros tör- 
vényt üdvössel és hasznossal váltani föl. 

Ez a közömbösség számtalan más, nemcsak igazságügyi 
téren észlelhető és boszulja meg magát napról-napra, de 
mondom, épen úgy, mint a continens számos más államában, 
a hol a törvényhozási technika csak olyan nehézkes, mint 
nálunk, mi is kénytelenek voltunk egyelőre belenyugodni abba, 
hogy ez másképen nem is lehetséges. Épen azért a kérdésnek 
legislativ politikai szempontjainál ma nem is akarok tovább 
időzni. Azt sem akarom kutatni, honnan van az, miképen 
a végrehajtási jogot, a mely a perjognak annyira fontos 
és szerves alkotó része, miért hanyagolták el annyira jogi 
főiskoláinkban és irodalmunkban, azt a végrehajtási jogot, 
amelyet egy XVL századbeli német Gerichtsordnung (Pfalzische 
Gerichtsordnung, 1594.) «das fürnembste Stuck der Justitien»- 
nek nevezte volt el, abból a helyes felfogásból indulva ki, 
hogy a legbölcsebb és legszebb ítélet tulajdonképen teljesen 
eltévesztette czélját és teljesen értéktelen, ha az állam nem 
gondoskodik arról, hogy az ítélettel jogosult a maga igé- 
nyét a kötelezettel szemben kényszer útján biztosan, gyor- 
san, egyszerűen és czélhozvezetően érvényesítse. A végre- 
hajtási jognak ezt a nagy fontosságát, kapcsolatban avval a 
sok gazdasági szemponttal, a mely a végrehajtási joghoz fű- 
ződik, kevéssé méltatták eddig mind a tanszékeken, mind az 
irodalomban és mindenesetre erre vezethető vissza az is, 

hogy a végrebajtáBÍ eljárás alapvető kérdéseivel eddigelé 
meglehetősen keveset foglalkoztak annak igazi jelentősége 
szempontjából, inkább avval érve be, hogy a jogászi techni- 
kának, az ú. n. Begriffs-Jurisprudenz szempontjából birálják 
a végrehajtási törvénynek erre legkevésbbé alkalmas rendel- 
kezéseit. 

Még érinteni sem akarom azt az inkább doktrínair, mint 
gyakorlatilag fontos kérdést, vájjon czélszerűbb-e a végrehaj-^ 
tási eljárást és a perrendtartást ugyanegy törvényben szabá- 
lyozni (franczia, német jog) avagy két külön törvényben (ma- 
gyar, osztrák jog), mert bár az első szabályozásnak nyilván- 
valók az előnyei, már csak azért is, mert jobban domborítja 
ki a polgári törvénykezési eljárás egész területének szervesen 
összefüggő egységességét, a novella szempontjából ez a kér- 
dés teljesen tárgytalan. 

Tartózkodni fogok előadásom folyamán a stiláris módo- 
sítások szóvátételétől is, mert azt nem kell Önök előtt bizo- 
nyítanom, hogy az ilyen fajta kérdések semmiképpen sem 
valók plenáris ülés elé. 

Nemkülönben óvakodni fogok attól, hogy előadásomat 
statisztikai adatokkal telítsem avagy külföldi törvények tar- 
talmának bő ismertetésével tarkítsam, mert mindez egyszeri 
hallásra alig marad meg az emlékezetben, ellenben fölötte 
megnehezíti az előadás szabad folyását és elhomályosítja 
annak szükséges áttekinthetőségét. 

Áttérve magára a javaslatra, annak tartalma, a mint em- 
lítettem, három ré&zre oszlik föl, ama kérdések szempontjá- 
ból, a melyeket megoldani óhajt. 

A javaslat egyik czélja a végrehajtás olcsóbbá tétele. 
Ebből a szempontból lényegében a következő rendelkezéseket 
tervezi: az 50 K-át meg nem haladó pénzköveteléseknél a végre- 
hajtást hivatalból kell foganatosítani, illetve ki kell mondani, 
hogy ezeknél az ügyvédi közbenjárás költségét megállapítani 
nem szabad. A 10 K-án aluli követeléseknél a végrehajtás 
elrendelését megelőzően az adóshoz fizetési meghagyást bo- 
csát ki a biróság, a melyben meghagyja neki, hogy nyolcz 
napon belül fizesse ki a marasztalás összegét, illetőleg as 
esetleges hátralékot, mert különben a végrehajtást foganato- 
tok 

Bítják ellene. Folytatólagos végrehajtás esetén ezt a megha- 
gyást a kiküldött bocsátja ki. A másik rendelkezés, a mely 
a költségek csökkentése végett jutott a törvényjavaslatba, az, 
hogy az ingók árverése esetében csak azoknak a végrehajta- 
tóknak kell árverési hirdetményt kézbesíteni, a kiknek ja- 
vára — természetesen az árverési hirdetmény kibocsátása 
napjáig — a foglalás már megtörtént, ellenben nem kell 
azoknak kézbesíteni, a kiknek követelése már megszűnt, a 
mi természetes, továbbá, hivatalból foganatosítandó végrehaj- 
tás esetén kívül, annak a végrehajtatónak vagy felülfoglal* 
tatónak sem, a ki a foglalástól számított egy éven belül ár- 
verést nem kért. Ugyancsak a költség csökkentését czélozza 
a 15. §., a mely ingó-végrehajtásnál a becsüsnek kötelező 
alkalmaztatását eltörli és végül az a rendelkezés, a mely 
szerint az ingatlan árverési hirdetményt akkor is csak egy- 
szer kell a hivatalos lapban közzétenni, ha az ingatlan ér- 
téke « 4000 K-át meghaladja. 

Ezek azok a rendelkezések, a melyekkel a javaslat a 
végrehajtási eljárásnak mai, kétségtelenül aránytalan költsé- 
gességét részben megszüntetni óhajtja — de nyilvánvaló, 
hogy ezek a legtávolabbról sem elégségesek még azoknak a 
czéloknak megvalósítására sem, a melyeket a javaslat maga 
elé tűzött. Nevezetesen 50 K-án alul levő végrehajtásoknál, 
a melyeknél csak helyeselni lehet az ügyvédi közbenjárás 
költségeinek meg nem állapítását, mert az ügy tárgya nem 
bírja el azokat, gondoskodni kellett volna arról is, hogy az 
árverés költségeit is valamiképpen csökkentsék. így pl. nem 
látom be, miért kelljen fentartani ezeknél az ügyeknél a végre- 
hajtási törvény azt a rendelkezését, hogy Budapesten a 600 K 
értéket meghaladó ingóságok árveréséről szóló hirdetményt 
a hivatalos lapban közzé kell tenni. Ez teljesen fölösleges 
intézkedés, hiszen előrelátható, [hogy az árverést az esetek 
99%-ában úgy sem fogják megtartani. Azt is megfontolás 
tárgyává lehetne tenni, hogy ezekben az ügyekben nem le- 
hetne-e az árverést mindjárt a végrehajtás foganatosításakor 
pl. négy heti határidőre kitűzni, nem az eljárás szigorítása, 
mint inkább az árverés kérésével és kitűzésével járó munka és 
költség némi csökkentése végett (ugyanegy hirdetményben lenne 

az igónyfelhívás és az árverési hirdetmény, egyszerre értesíte- 
nék a háztulajdonost, az adóhivatalt, az előző foglaltatókat 
a végrehajtásról és az árverésről). Ezt az intézkedést én ál- 
talánosítani szeretném ugyan, de most meg lehet kísérelni 
behozatalát a kisebb ügyekben. A 10 K-n is aluli ügyekre 
vonatkozó rendelkezés, a mely nyilván a code de procédure 
civile 583. czikkében foglalt általános rendelkezés hasonló- 
ságán alapul, azt hiszem, több nehézséggel és boszantással 
fog járni, mint jótékony hatással. Hogy a lehetséges bonyo- 
dalmak vagy a törvény szándékával ellentétes eredmények 
közül csak egyet emeljek ki, megtörténhetik pl., hogy a végre- 
hajtás elrendelése után fizet az adós a tartozásából olyan ösz- 
szeget, hogy csakf tíz korona hátralék marad. Fog-e ilyen- 
kor a bíróság ilyen meghagyást kibocsátani vagy sem? Az 
ilyen tízkoronás ügyekben a fizetési meghagyás kibocsátásá- 
nak a bírósághoz utalása, nézetem szerint, a bíróságoknak 
teljesen fölösleges megterhelése. Az ilyen ügyeket a kikül- 
dött feltétlenül jobban és gyorsabban végzi el, mint a bíró- 
ság, de legjobb lenne az egész lényegtelen újítást, a mely 
amúgy sem jár majd valami figyelemre méltó eredménynyel, 
mellőzni. 

Az ingatlan árverési hirdetmény kérdése magábanvéve 
jelentéktelen dolog, de azért kisebb ingatlannál bizonyára 
két hírlapi közzétételnek a költségét is érdemes megtakarí- 
tani, ellenben a midőn nagyobb, mondjuk 4000 koronánál 
nagyobb értékű ingatlanról van szó, kétségtelenül kívánato- 
sabb, hogy a vevők versenyének felkeltése végett a három- 
szori hirdetésnél megmaradjunk. Ha pedig valamit itb is meg 
akarunk takarítani, azt úgy is elérhetjük, hogy az árverési 
hirdetménynek mai hosszadalmasságát megrövidítve, a venni 
akarókat az árverési feltételekre utaljuk. 

Hogy az árverési hirdetmények kérdésével mindjárt vé- 
gezzek és ne kelljen többé erre a kérdésre, bár más szem- 
pontból is, visszatérnem, a mondottak kapcsán még a javas- 
lat IG. §-ára akarom a t. teljes-ülés figyelmét felhívni, a 
mely szerint ingó árverésnél a végrehajtást szenvedő nevét 
nem kell kitenni a hírlapban közzétett hirdetésben. Ez, né- 
zetem szerint, helyes, mert nem tartom a jog feladatával, a 

jog ethikaí jelentőségével és teimészetével összeegyeztethető- 
nek azt a szempontot, a melyet sokan hangoztatnak e szakasz 
bírálatánál, hogy ez a hirdetés az adósra pressziót gyakorol, 
illetve, hogy annak közzétételét kikerülendő, fizet. Megenge- 
dem, hogy ez is megtörténik, de mivel sokkal nagyobb ná- 
lunk a hirdetés diffamáló hatása, mint a presszió eredménye, 
mert a mi társadalmunk még azon az alacsony és a vagyo- 
nosság túlbecsüléséből eredő állásponton van, hogy az az 
ember, a ki ellen árverést tűztek ki, becsületében is okvet- 
lenül csorbát szenved : ennek következtében én sokkal inkább 
számolok társadalmunknak ezzel a helytelen felfogásával és nem 
tartom kívánatosnak, hogy azt az adóst, a ki esetleg szeren* 
esetlen körülmények következtében kerül az árverelendők 
közé, még annak a szégyennek is kitegyük, a meUyel ez tár- 
sadalmunk felfogása szerint jár. Ha az árverési hirdetmény- 
ben megjelölik az árverés helyét - — utcza, ház, emelet, 
ajtó, — pontos idejét, az árverelendő ingóságok értékét és 
minőségét, ez tökéletesen elég felvilágosító útmutatás azok 
számára, a kik ezen az árverésen részt venni akarnak. 

A becsüs nem alkalmazását feltétlenül helyeselni lehet, 
mert hiszen azok a költségek, a melyeket a becsüsök ma 
szoktak okozni, a legtöbb esetben meg sem okolhatók. Valami 
különös szakértelem a mindennapi foglalás tárgyát tevő dol- 
gok becsléséhez nem kell; azt a végrehajtó is egészen jól 
elvégezheti, ha pedig olyan becslésről van szó, a mely szak- 
értelmet igényel, akkor mind a mai törvény, mind a javaslat 
értelmében, úgy is lehet, sőt kell is szakértő hecslőt alkal- 
mazni. 

Szóltam eddigelé azokról a rendelkezésekről, a melyek 
a javaslatban a költségek megkímélése szempontjából foglal- 
vák; most méltóztassanak megengedni, hogy azokról beszél- 
jek, a miknek, nézetem szerint, még a novellában is, benn 
kellene lenniök, ha valóban azt akarjuk, hogy a végrehajtási 
eljárás igazán olcsóbbá legyen. Legfontosabb ezek közül az 
óhajtandó újítások közül, a véfjirhajtdsi kérvény eltörlése. 
Meggyőződésem szerint fölöslegesebb, haszontalanabb bead- 
vány, mint a végrehajtási kérvény, akár kielégítési, akár 
biztosítási végrehajtásról van szó, egyáltalában nincs még a 

mi bonyolult peres és perenkívüli eljárásunkban sem. (Uf]y 
van!) Miről is van itt szó? A biróság valakit végrehajtás 
terhével kötelez valaminek teljesítésére, tűrésére vagy abban- 
hagyására. Az adós nem tesz eleget ennek a bírói meghagyás- 
nak és ennek következtében az Ítéletnek jogerőre emelkedése 
után a hitelezőnek joga van végrehajtást kérni. Ugy-e bár, ez 
abban áll, hogy a bíróságnak bejelenti, hogy az adós nem 
tett eleget az őt kötelező bírói határozatnak, miért is kéri 
ellene a végrehajtást elrendelni. A biróság a hitelező egy- 
oldalú bempndására, nem vizsgálva azt, vájjon teljesítés tör- 
tént-e, — akár részben, akár egészen, — avagy sem, a végre- 
hajtást elrendeli. Más szóval: ismétli azt, a mit ítéletében 
már egyszer kimondott ; a különbség csak az, hogy ezért a 
végrehajtási kérvényért azután a hitelező javára költséget is 
állapít meg, természetesen az adósnak terhére. Még prsegnán- 
sabb a mai állapot tarthatatlansága, hogyha azokat az ítéle- 
teket tartjuk szem előtt, a melyeket már maga a biróság a 
maga ítéletében végrehajthatóknak mondott ki, a felebbvitelre 
tekintet nélkül. Itt, annak ellenére, hogy már azt is kimondta 
a bíróság, hogy abban az esetbén, ha az adós a megszabott 
határidőn belül nem teljesít, az ítélet tekintet nélkül a jog- 
orvoslatra, azonnal végrehajtható, a hitelező mégis kénytelen 
kérvényt adni be a végrehajtás elrendeléséért. Mondom, semmi 
néven nevezendő jogosultsága ennek a kérvénynek nincs és 
nézetem szerint sietnünk kellene, hogy törvényünknek ezt a 
nemcsak szépséghibáját, hanem gazdasági szempontból hatá- 
rozottan elítélendő költség-szaporítását kiküszöböljük oly- 
képen, hogy a franczia és az annak nyomán fejlődött német 
birodalmi perrend mintájára, beérjük a végrehajtási záradék 
alkalmazásával a jogerős és azokon az ítéleteken, a melyeket 
a bíróság végrehajthatóknak kimondott, bár az utóbbiaknál 
talán ez sem szükséges. Hogy ez az eszme a mi jogrend- 
szerünkben nem egészen új, azt méltóztatnak tudni a baga- 
tell- törvényből, — 1877: XXII. t..cz. — a melynek 66. §-a 
szerint a bíró az ítéletben rendeli el a végrehajtást ég jelöli 
meg a kiküldöttet. Tehát csak a bagatell-törvény nyomán 
kellene haladnunk és kifejlesztenünk ezt az intézményt, a 
mely egyszerűen abból áll, hogy a hitelező az ítélet jogerőre 

emelkedését és ennek alapján végrehajthatóságát az ítélet 
kiadmányán konstatált atj a a bíróság illetékes segédbivatalár 
val, írással vagy bélyegzővel, azután pedig a hitelező ezzel a 
kiadmányával az ország bármely y az ügy szerint illetékes végre* 
hajtójánál jelentkezhetik az ítélet végrehajtása, bármely telek* 
könyvi hatóságnál ^ telekkönyvi bejegyzések eszközlése végett, 
A bíróság tehát nem lenne többé kénytelen a végrehajtási 
kérvények százezreit elintézni, elmaradnának a kiküldő és 
megkereső végzéseknek is százezrei, megkíméltetnénk az evvel 
járó óriás idő* és költségpazarlástól, a hitelező pedig sokkal 
gyorsabban, egyszerre akárhány helyen foganatosíthatná a 
yégrehajtási Igaz, a végrehajtási záradék reávezettetése is — 
a bélyeg költségén felül — némi költséggel fog járni a köz- 
benjáró ügyvéd javára és az adós terhére, és a javaslat meg- 
okolása, úgy látszik, ebből az okból is ellene van a végre- 
hajtási záradéknak jogrendszerünkbe bevitelének, de, nézetem 
szerint, az a költség, a mely az ilyen végrehajtási záradék 
reávezetésével fog járni, aránytalanul kisebb lesz, mint a 
mai végrehajtási kérvény költsége. Az államkincstár érde- 
két persze nem kell ezért figyelmen kívül hagyni, sőt, a mai- 
nál méltányosabb bélyegfokozat megszabásával egyidőben, a 
kincstár jövedelmét némileg fokozni is lehetne. 

De nemcsak a kielégítési, hanem a biztosítási végre- 
hajtásnál is nyugodt lélekkel szakítani lehetne a külön végre- 
hajtási kérvény rendszerével, — mindig előrebocsátva, hogy 
egyes bonyolult esetekben, a melyek kivételesen, de csakis 
kivételesen előállhatnak, főképen a jogutódlás eseteire gon- 
dolok itt, mindig nyitva áll az útja annak, hogy a bíró- 
ság esetleg a felek meghallgatásával, avagy alakszerű kér- 
vényre rendelje el a végrehajtást, de végre is a csekély számú 
kivétel kedvéért nem szabad egy fárasztó, bonyodalmas és 
költséges rendszert általánosítva föntartaní. 

Az a két ellenvetés, a melyet a javaslat megokolása hoz 
föl a záradék ellenében, hogy t. i. végrehajtási eljárásunk 
rendszerébe nehezen illeszthető be és hogy visszaéléseket tesz 
lehetővé, alig állja ki a bírálatot. Mert a most érvényes 
-végrehajtási törvény néhány szakaszának egyszerű módosí- 
tásának csekély nehézségével felér a záradék nagyszámú 

előnye — egyszerűsége, kényelmessége, olcsósága, — visszaélés 
pedig most, mikor a biró ugyancsak a marasztalt fél meg- 
hallgatása nélkül rendeli el a végrehajtást, szintén lehet- 
séges és mégis alig fordul elő. A mi végül a javaslatnak afet 
az ellenvetését illeti, hogy: íme, az 1896. osztrák végre- 
hajtási törvény sem szakított a kérvénynyel, pedig eléggé 
figyelembe vette a többi Európa összes tanulságait: erre az 
á válaszom, hogy Ausztria, Magyarországon kívül, az egyet- 
len állam a művelt Európában, a mely a végrehajtási kér- 
vény elavult rendszerét föntartotta, mert a Code de procédure 
civile 556. ez. nyomán a franczia jog egész területe, a német 
birodalmi perrend (724. ez.), a svájczi jogok mindannyian a 
záradék rendszerét fogadták el, melynek egyetlen hátrányát 
sem tudom a kérvénynyel szemben. 

A biztosítási végrehajtás kérésének mai rendszerével 
szintén igen könnyen lehetne szakítani. Nem látom be, hogy 
akkor, midőn a végrehajtási törvény 223. §-a értelmében a 
keresettel egy időben — tehát a sommás váltókeresettel is 
egy időben, melynél a legaktuálisabb ez a kérdés a mi vi- 
szonyaink közt — biztosítási végrehajtást is kér a hite- 
lező, miért kell ezt a kérelmet külön beadványban előter- 
jeszteni és miért ne lehetne a keresettel egy időben előadni, 
a bíróság szempontjából pedig miért ne lehetne például a 
sommás végzéshez hozzábigyeszteni még azt a pár szót, 
hogy «eme végzés alapján, az abban kitett marasztalási összeg 
erejéig biztosítási végrehajtás foganatosítható » és miért ne 
lehetne ugyanezeket a szavakat az idéző végzéshez is hozzá- 
adni ? Ez bizonyára egyszerűsítené és olcsóbbá tenné az 
eljárást, minden veszély és bonyodalom hijján. Hasonlóképen 
vagyunk azokkal a biztosítási végrehajtásokkal, a melyeket 
akkor kérhetnek, a mikor a marasztalt fél a feltétlenül marasz- 
taló ítélet ellen felebbvitellel él. Ilyenkor a biróság a vég- 
határozatban, kérelem nélkül is, minden esetben mondja ki, 
hogy abban az esetben, hogy ha ez ítélet ellen a marasztalt fél 
felebbvitellel él, annak alapján és értelmében ellene biztosítási 
végrehajtás foganatosítható — külön kérvény tehát fölösleges. 

Különösen fontos volna a biztosítási végrehajtásnak 
korlátozása a költségesség szempontjából azokban az esetek- 

ben, amelyekben azt a keresettel egyidejűleg bérkövetelések 
erejéig szokták foganatosítani. Nézetem szerint ezek a biztosítási 
végrehajtások az esetek túlnyomó számában, mert hiszen 
kivételeket mindig konczedálhatni, igen nagy és csúnya vissza- 
élések. Hogy akkor, a mikor a bérbeadónak megvan a tör- 
vényes zálogjoga, a melyet a legritkább esetben szoktak ki- 
játszani, ama szerencsétlen ember ellen, a ki ellen keresetet 
indítanak a lakbér iránt, miért kell előbb biztosítási, ezután 
meg kielégítési végrehajtást foganatosítani, mikor a törvényes 
zálogjog amúgy is elég biztosíték az esetek túlnyomó szá- 
mában: ezt csakis visszaéléssel lehet megmagyarázni, a 
melyet a novellának az erkölcsiség szempontjából föltétlenül 
meg kell szüntetnie (Helyeslés) olyképen, hogy ezeknél a 
követeléseknél csak abban az esetben enged biztosítási végre- 
hajtást, ha a bérbeadó törvényes zálogjogának kijátszását 
valószínűsíti, mert hiszen itt nem lehet a szokásos veszély- 
bizonyítványnyal élni. 

-Összegezve a végrehajtási kérvény eltörlése mellett szóló 
érveket, 'el kell ismernünk, hogy a mai rendszernek meg- 
győződéssel csakis azok az ügyvédek lehetnek szószólói, a 
kik ezekkel a kérvényekkel sűrűn élnek és visszaélnek (ebben 
a tekintetben elégséges a folytatólagos végrehajtási kérvények 
és a visszamutatott iratok újból kiadására irányuló kérvé- 
nyek okozta költségekre utalnom, a melyek a záradék-rend- 
szeiTel természetszerűen megszűnnek) — az effajta fiskális 
érdeknek a támogatása azonban bizonyára nem lehet czélja 
a törvényhozásnak. 

Avval fejezem be megjegyzéseimet erről a kérdésről, hogy 
mivel a végrehajtási záradék ellen csakis bizonyos rendszerbeli 
nehézségek szólnak, mellette pedig az összes érdekelteknek 
számtalan előnye, nem a legutolsó sorban pedig a jogszol- 
gáltatás nagyszámú érdeke, lehetetlennek tartom, hogy a 
rendszer doktrinair és ephemer értékének továbbra is óriás 
áldozatokat hoznak pénzből, munkából, időből, gyorsaság- 
ból és igazságból. 

A másik szempont, a melyet a novella figyelmen kívül 
hagyott, midőn a végrehajtási eljárás költségességét akarta 
csökkenteni, az, hogy mindaddig, míg a mai végrehajtói 

intézmény fennáll, ezt a költséget tetemesen esökkenteni 
lehetetlen. Mert bármennyire is úgy lássék a laikus közön- 
ség szemében, hogy a végrehajtási eljárás drágaságának oko- 
zói első sorban az ügyvédek: az, a ki ismeri a tényleges 
viszonyokat, kénytelen bevallani, hogy rendesen nagyon is 
messze sorban következnek az ügyvédek a végrehajtó költ- 
ségeivel szemben. (Úgy vani) De viszont az is kétségtelen, 
hogy ennek a költségességnek, az esetek túlnyomó többségében, 
ismét nem a végrehajtók az okozói, hanem azok a törvények 
és rendeletek, a melyek a végrehajtóknak lehetővé teszik, 
hogy ezeket a költségeket okozzák; azok a törvények és 
rendeletek, a melyek a végrehajtókat arra utalják, hogy ezek' 
bői a költségékből éljenek és semmi egyébből. Mindaddig, 
míg a végrehajtói intézmény mai szervezetét meg nem í^züti- 
tetik; mig a bíróságoknál nem szerveznek megfelelő olyan 
állásokat, a melyeknek betöltői azután kizáróan vagy esetleg 
egyéb tennivaló mellett a végrehajtásokat fogják foganatosí- 
tani ; mindaddig, mig a végrehajtásért bizonyos bélyegUleté- 
ken felül, a mely teljesen elégséges volna az illető tiszt- 
viselők összes javadalmazásának és végellátásának fedezésére, 
a végrehajtóknak eljárási, fuvarozási és napidíjakat kell fizetni, 
írás és egyéb díjakról nem is szólva, mondom, míg milid- 
ezeket a végrehajtásokat nem állandóan alkalmazott állami 
tisztviselők fogják ellátni, lehetetlen arról beszélni, sőt ál- 
modni, hogy a végrehajtási eljárásnak ma aránytalan költ- 
ségességét megszüntessük és épen azért, nézetem szerint, 
már a novellának is ezt a reformot is meg kellett volna 
valósítania, mert én, a ki sok éven keresztül foglalkoztam 
ezekkel a mizériákkal és sokat gondolkodtam róluk, a leg- 
jobb akarattal és bureaukratikus viszonyaink teljes ismerete 
mellett sem vagyok képes rájönni arra a nehézségre, a mely 
ezen nagyszabású reform hozatalát megakadályozná. Egy kis 
jóakarattal és erélylyel igen gyorsan meg lehet ezt valósí- 
tani annyival inkább, mert pénzébe ez az államnak nem 
kerülne, a tisztviselők létszámának odiosus szaporításának 
esetével tehát nem állnánk szemben. De a végrehajtók mai 
helyzete és -szervezete azért is sürgős változtatást követel, 
mert a javaslat tervezte mentességek munkakörüket és így 

jövedelmüket tetemesen csökkenteni fogja, úgy hogy egyes 
helyeken megélhetésük teljesen lehetetlenné fog válni. 

Áttérek már most a javaslat második czéljára, az adós 
exisztentiájának biztosítására és ezzel kapcsolatban azokra 
a rendelkezésekre, a melyeket a javaslat tervez. Azok a 
mentességek, a melyeket a novella, részben a mai tör- 
vény kiegészítéseként, részben egész ujításképen tartalmaz, 
kisebb-nagyobb különbségekkel olyanok, a melyekkel az 
összes nyugot-európai törvényhozásokban találkozunk. S noha 
én tökéletesen méltánylom a hitelezőknek azt az állás- 
pontját, hogy az ő érdekeiket ezek a mentességek igen 
érezhetően sértik — mert hiszen a hitelező álláspontja jog- 
gal, de csakis strict joggal az, hogy midőn az [állam neki 
biiróságai útján végrehajtható igényt ad az ő adósával szem- 
ben, akkor nem szabad ugyan annak az államnak egyidőben 
olyan törvényeket alkotnia, a melyek megakadályozzák ennek 
a jogos igényének az érvényesítését — mondom, annak elle- 
nére, hogy én teljesen átértem és elvben helyeslem a hite- 
lezőnek ezt az álláspontját: a törvényhozó még sem feled- 
kezhetik meg arról, hogy az állam szocziális és gazdasági 
feladatainak tudatában nem szabad a jogi és igazságügyi 
kérdéseket ilyen szigorú logikus szempontból mérlegelnie és 
szabályoznia. Az államnak föltétlen kötelessége arról gon- 
doskodni, hogy egyetlenegy lakosának exisztencziáját se tegye 
tönkre olyképen, hogy lehetetlenné váljék az adós helyzeté- 
nek olyan javítása, hogy az hitelezőjét idővel mégis kielé- 
gítse, másfelől nem szabad lehetővé tenni azt, hogy bizonyos 
adósságok következtében családoknak tűzhelye, otthona 
tönkre menjen és az adós családjával együtt, úgyszólván tel- 
jesen meztelenül, az utczára kerüljön, a társadalomnak ter- 
hére váljék és következésképen a bűn fertőjében merülve el, 
szaporítsa a társadalom züllött és veszedelmes, de sokszor 
egyformán szánalomra érdemes alakjait. 

Nem szentimentalizmus ez, hanem a leghiggadtabb meg- 
fontolás. Az államnak, a köznek érdeke lebeg itt mindig 
szemem előtt és azért minden törvényhozás, midőn ezeket a 
mentességeket tudatosan, a hitelező jogainak teljes mérlege- 
lésével és méltánylásával megalkotta, mindig ebből a szem- 

pontból indult ki, nem pedig az adós személye irányában 
való egyoldalú kedvezés szempontjából. És érdekes megfi- 
gyelni, hogy a római jog is, a melyet a leglelketlenebb és 
legridegebb individualismuson fölépült jogrendszernek isme- 
rünk, mihelyt túl volt a XII táblás törvénynek ama kegyet- 
len rendelkezésein, a melyek az adóst kiszolgáltatták a hite- 
lezőnek, a ki bilincsbe verhette, rabszolgájává tehette ós in 
partes secálhatta vagyis feldarabolhatta (mindezt azonban csak 
Rómán kivül tehette), mondom, midőn a római jog fejlődé- 
sének eme stádiumán túl volt, csakhamar kialakult a bono- 
rum eessio^ a vagyon teljes átengedésének intézménye azzal 
a hatálylyal, hogy az adós szabadul kötelezettségei alól» a 
mely későbbi fejlődésében, az adós javára az adós megélhetésé- 
nek biztosításával, a competentise beneficiummal járt. Később 
még tovább mentek. A Digestákban, a Codexben találunk 
rendelkezéseket, a melyek szerint bonorum cessio esetében, 
az adós annyit mégis megtarthasson magának, hogy «ne egeat» 
a mint azt Paulus kifejezi (ez a beneficium competentiae ős- 
forrása). Különösen egyes olyan munkaeszközöket, a melyek a 
mezei munkánál szükségesek, tehát «servi et boves, aratores, 
instrumenta aratorum» és hasonlókat vettek ki a végrehaj* 
tás alól, később pedig bizonyos alkalmazottak, különösen ka- 
tonák stipendiumait is mentesítették a foglalás alól.*^ 

Igaz, hogy a középkor jogaiban ezek a mentességek meg- 
szűntek; a kánonjog sem ismer ilyeneket, az olasz városok 
jogai sem és csak a XYI. századtól kezdve, a mióta az 1510. 
évi tiroli Weissthum a bányamunkások hétét teljesen kivette a 
foglalás alól, fejlődött ki fokozatosan az illetmények mentes- 
ségének az a rendszere, a mely ma Európa és Amerika tör- 
vényhozásaiban, kisebb-nagyobb eltérésekkel bár, elvben meg- 
lehetősen egyforma. 

De távolról sem az adóssal szemben érzett szánalom, 
nem valami szentimentalizmus az, a mely a törvényhozáso- 
kat ezeknek a mentességeknek a megszabásánál vezeti — 
bár én épenséggel nem tartanám szégyenletesnek, ha a tör- 
vényhozások a megfontolás mellett emberi érzéssel is alkot- 

* Pick: Die Lohnbeschlagnahme, a Grünhut-féle Zeitschrift XXVIII. k. 
(1900) 1 és kk. 11.; Conrad: Die Pfándiingsbeschránkungen, 1906. 

112 

Digitized by VjOOQ IC 



a7 

nák meg a törvényeiket — hanem tisztán a társadalomnak 
jól felfogott érdeke az, a melylyel nem fér meg, hogy a hite- 
lező jogainak rideg érvényesítésével fölöslegesen és czéltala- 
nul tegyen tönkre gazdasági exisztencziákat. Azért mondom, 
hogy fölöslegesen és czéltalanul, mert hiszen nagyon jól mél- 
tóztatnak tudni, hogy azoknak az ingóságoknak árveréséből, a 
melyeket a legtöbb törvény kivesz a foglalás alól, a hitelező 
vajmi ritkán kap még egy csekélységet is követelésének tör- 
lesztésére, ellenben eléri azt, hogy adósát megfosztja minde- 
nétől, otthonától, a tisztességes megélhetés, sőt új kereset- 
forrás megnyílásának lehetőségétől is, ellenben az adós. to- 
vábbra is tartozik majd neki, a hitelező pedig fízeti az eljárás 
összes költségét. Számtalan gazdasági érték megy így ve- 
szendőbe a lefoglalt dolgok elkótyavetyélése útján, az állam igen 
sok jó munkaerőt veszt, a társadalomra pedig súlyos teher- 
ként nehezedik a koldusbotra juttatott, mindénéből kifosztott 
adósról és családjáról való gondoskodás kötelessége. 

Márpedig a jog nem nyújthat segédkezet a másexistenciájá- 
nak tönkretételéhez, de még ahhoz sem, hogy bizonyos nél- 
külözhetetlen tárgyak lefoglalásának lehetőségével kényszerítő 
nyomást gyakoroljon a . fizetni nem tudó arra az adósra, a 
kinek egyebe sincs, mint éppen -azok, a puszta megélhetés- 
hez nélkülözhetetlen ingóságok vagy jövedelmi források, a 
melyeket a törvény a foglalás alól mentesít. Mert hiszen ha 
egyebe is volna, akkor a hitelező nem szorulna éppen ezekre 
az eximált ingókra, a végből, hogy követelését kielégítse. De 
a mentességek jelentősége épen abban van, hogy az esetek 
túlnyomó részében a foglalástól mentes dolgok merítik ki az 
adós egész vagyonát, ezeknek elvétele pedig tönkre juttatja 
családjával együtt, a nélkül, hogy sok esetben még a végre- 
hajtás költsége is megtérüljön, nem, hogy a hitelező kielégí- 
téshez jusson. 

A társadalomnak nem lehet érdeke a <(fiat justitia et 
pereat mundus» elvének a végrehajtás terén rideg megvaló- 
sítása, meri épenséggel nem szolgálja a társadalomnak er- 
kölcsi és gazdasági czéljait. Épen azért a jog, mely szintén 
nem lehet híján az ethikai és az altruistikus szempontoknak, 
nem állhat szolgálatában az olyan felfogásnak, a mely az 

alakilag bár kifogástalan igényt minden szocziális érdekű mel- 
léktekintet nélkül végrehajtani engedi, nem törődve azzal a 
következéssel, hogy teljesen eredménytelenül pusztít el exis- 
tentiákat és gazdasági értékeket A házitűzhely, a osaládi 
együttélés, a háziasság fentartása és élesztése s ezzel egye- 
temben a munkakedvé, nem sentimentális, hanem a társada- 
lom jól fölfogott érdekében fölállított szocziális érv. A kit 
megfosztunk otthonától, a hol bár szegényes, de munkájával 
szerzett bútorai közt lehet, — a melyek mindegyikéhez bi- 
zonyos subjektiv érzés fűzi, a melyet más ember ritkán mél- 
tányol megfelelően — ezt okvetlenül az anyagi és erkölcsi 
züllésnek szolgáltatjuk ki családjával együtt és az életnek nem 
egy tragédiája vagy szomorú regénye akkor kezdődött meg, 
a mikor az adós utolsó bútordarabját ütötték le a legtöbbet 
Ígérő árverési vevő javára. 

Bizonyos, &ogy a végrehajtási mentességek kiterjesztése 
csökkenti a hitelre szorulónak hitelképességét, de távolról 
sem oly mértékben, a mint azt némelyek gondolják. Hiszen 
nálunk is, másutt is igen tágkörűek a mentességek — vájjon 
csökkent-e a hitel? Vájjon nem találkozunk-e napról-napra 
nagyobb hitelkínálattal a hírlapok hasábjain, vájjon nem 
épen azokat lepik el a részletfizetésre eladók ügynökei, a 
kiknek alig van egyebük le nem foglalható ingóknál és 
ugyanilyen jellegű jövedelemnél? Mert bármily paradoxnak 
lássék is, tény, hogy a szegény embernek, aránylag, igen 
nagy a személyhítele, s kezdve a szatócson, a hol krétával 
vezetett följegyzések tartják nyilván a munkásnak, sőt nap- 
számosnak is hétről-hétre hitelbe adott összegeket, a melyek 
a hetenként való kiegyenlítés után, megújulnak, — föl az első- 
rangú iparosok és kereskedőkig, kik szívesen nyújtanak hitelt 
a magasabb rangú tisztviselőnek vagy az évi lakásban lakónak, 
mindenütt a személyi, nem pedig a reális hitellel találkozunk, 
a melyet nem befolyásol a mentesség némi kiterjesztése sem, 
mert ez a hitelnyerő rá van szorulva erre a hitelezésre, a 
mely nélkül meg nem élhet, a melyet azonban csak akkor 
vehet állandóan igénybe, ha pontosan fizet. 

Természetes, hogy visszaélések napirenden vannak. S épen 
azért, mert a hitelezés mai rendszere ezeket a visszaéléseket 

Úgyszólván provokálja, hiteléletünkre csakig áldásos lesz, ha 
a mentességek kiterjesztése nagyobb óvatosságra inti majd a 
hitelezőt és nem teszi ki majd oly sok csábitásnak a köny- 
nyélmű vásárlót, a ki azt hiszi, hogy a neki felkinált min- 
den árút meg is kell vennie és a ki csak a havi vagy heti 
részlet csekélységét látja, de nem veszi észre sem az eladott 
holmi silányságát és aránytalan drágaságát, sem a külöm- 
böző helyen vállalt részletfizetéseknek összegét, a mely messze 
meghaladja az ő vagyoni képességét Ismétlem tehát: ha a 
mentességek kiterjesztése korlátozni fogja e könnyelmű hitel- 
nyújtást és hitelnyerést, ez gazdasági életünk szolidítása érde- 
kében csak óhajtandó eredmény lesz. 

Mindazonáltal belátom, hogy a törvényhozások túl- 
nyomó többsége kissé túlságosan egyoldalúan szabályozza 
a mentességek kérdését, mert hiszen, különösen a kisebb 
összegű követelések körül, elég gyakran akad olyan hite- 
lező, a kinek egzisztencziája megmentése érdekében épen 
olyan fontos, hogy követelését megkapja, mint a milyen 
egzisztencziális kérdés a mentesség az adós szempontjából. 
Önkénytelenül felmerül tehát az a gondolat, nem lehetne-e 
a hitelezők bizonyos körével szemben ezeket a mentességeket 
korlátozni vagy megszüntetni ? És én azt hiszem, hogy a mint 
a javaslat is, a mostani törvény nyomán, a tartási követe^ 
lések tekintetében bizonyos kivételeket tesz a hitelező javára, 
a, mint továbbá a vételárhátralék erejéig, szintén igen helye^ 
sen, kivételt tesz az eladó javára, úgy lehetne talán még 
kivételt tenni a szegényjogon perlekedő minden hitelező és 
ama hitelező javára is, a kinek alperes élelmiszerekért adósa, 
föltéve természetesen, hogy ezek az élelmiszerek olyanok, a 
melyek az adós és hozzátartozóinak eltartására föltétlenül 
szükségesek voltak, mert pl. pezsgő vagy pástétom vételéből 
eredő követelést, azt hiszem, senki sem akarja majd a kivált- 
ságos követelések közé számítani. De ezenkívül is a mentes- 
ségeknek azt a körét, a melyet a javaslat szab meg, részben 
jobban lehetne preczizirozni, részben szűkíteni is lehetne. 

így nevezetesen, a szabatosabb meghatározás szempontjá- 
ból a javaslatnak e tekintetben legkényesebb rendelkezését, a 
2. §. 10. pontját, a mely a végrehajtást szenvedőnek és ház- 

népének a háztartáshoz szükséges házi és konyhabútorát 
stb. és a ruházkodáshoz szükséges tárgyakat veszi ki a fog- 
lalás alól, okvetlenül máskép kellene szövegezni — bár nem 
ajánlok új szöveget, az előbb kifejtett elvi okokból. Mert 
mikor a javaslat a mentességek kiterjesztésének egyik jóté- 
kony hatásaként azt is felemlíti, hogy az igényperek száma 
tetemesen csökkenni fog^ a mi tény és a mi tapasztalatok 
alapján helyes törekvés is, viszont az ilyen túlságosan laza 
és határozatlan szövegezés mellett attól kell félnünk, hogy 
az előterjesztések száma fog óriás mértékben növekedni, mert 
nagyon valószínű, hogy minden végrehajtást szenvedő és 
minden végrehajtató, minden végrehajtó és minden bíróság 
a szükséges konyha- és házi bútoroknak, valamint a ruház- 
kodáshoz szúkséyes tárgyaknak körét másképen fogja meg- 
határozni. Tudom, hogy végteleniil nehéz megfelelő szöveget 
találni, de azt hiszem, hogy a visszaéléseknek és kételyek- 
nek legalább csökkentése végett kívánatos lenne a szükséges 
szó helyébe a feltétlenül nélkülözhetetlen kifejezést teniji — 
nem ragaszkodom a szóhoz, csak a gondolathoz — még 
pedig a társadalmi állásra való tekintet nélkül, mert külön- 
ben kiki a maga egyéni ízléséhez és viszonyaihoz képest fog 
bizonyos tárgyakat szükségeseknek tartani, noha azok épen* 
seggel nem nélkülözhetetlenek, az adott körülmények közt 
sem. De, mondom, társadalmi állásra tekintet nélkül, vissza- 
élések és az illetéktelen kedvezés lehetőségének is kizárása 
végett, csakis a föltétlenül nélkülözhetetlen bútorokat szabad 
kivenni a foglalás alól, a ruházkodás tekintetében pedig 
szintén csak a végrehajtás időpontjában folyó évszakban nél- 
külözhetetlen ruhákra kell szorítkoznunk, mert magától értő- 
dik, hogy áprilisban nem szabad akadályba ütköznie annak, 
hogy a télikabátot lefoglalják, viszont ezt novemberben nem 
€izabad lefoglalni, mert akkor föltétlenül szükséges. 

A javaslatnak egy másik rendelkezése, amely kissé messze 
ittegy> ^ ^» §• 16. pontja, a mely szerint « annyi készpénz, a 
mennyivel a végrehajtást szenvedőnek és háznépének szük- 
séges lakbérleti költségei egy negyedévre fedezhetők » ki volna 
véve a végrehajtás alól, míg ugyané §. 19. pontja szerint 
f azoknál a személyeknél, a kiknek járandóságai egészben 

yagy részben le nem foglalhajtók, a náluk talált készpénzből 
olyan összeg, a mely a végrehajtás foganatosításától a járan- 
dóság legközelebbi esedékességéig terjedő időre a le nem fog- 
lalható járandóság összegének megfeleb), ugyancsak ki volna 
véve e foglalás alól, a tüzelő anyag és élelmiszerek beszer- 
zésére szükséges készpénzen felül. Ez a liberalitás kissé túllő 
a czélon, annyival inkább, mert semmiféle biztosítékot nem 
kapunk arra nézve, hogy a negyedévi házbérre meghagyott 
készpénzt tényleg házbérre fogja fordítani az adós, sőt nagyon 
valószínű, hogy rossz viszonyai közt a házbér fizetése előtt 
el fogja azt költeni. De különben is a javasolt kivétel a törvé- 
nyes zálogjoggal amúgy is biztosított háztulajdonosnak újabb 
biztosítékot nyújtana, de mindig a hitelező rovására. Ezekből 
az okokból ezt a rendelkezést föltétlenül kihagynám a javaslatból. 

A hitelező érdekében nem zárkóznám el attól sem, főleg 
a végből, hogy a hitelezőnek sokszor súlyos helyzetét valami- 
képen honoráljuk és hogy a visszaéléseknek lehetőleg elejü- 
ket vegyük, hogy külföldi törvényhozások példájára, az ingó 
végrehajtásnál megadjuk a személymotozás jogát, természetesen 
avval a kímélettel, a melylyel azt a bűnvádi perrendtartás 
189. §-a engedi meg. A gyakorlat terén működők ugyanis 
nagyon jól tudják, hogy nem ritka az olyan eset, mikor 
a végrehajtást szenvedőnek eléggé bőven telt pénztárczája 
van; értékpapírok vannak a zsebében, ékszerek vannak nála 
és a végrehajtató mégis kénytelen fedezet nélkül távozni 
Nem látom be, hogy a kíméletet e tekintetben miért terjesz- 
szük ki azokra, a kik ily módon a legjobb kedvvel fittyet 
hánynak a hitelező követelésének. Sőt arról is lehetne gon- 
dolkodni — nem mondom, hogy a novella keretében és azért 
csak röviden érintem ezt a kérdést — nem lehetne-e behozni 
a felfedező esküt, annak a rendelkezésnek a mintájára, a 
melyet a csődtörvény tartalmaz, hogy ilyenformán minden- 
féle fölösleges költségtől már eleve megóvjuk a hitelezőt, de 
esetleg az adóst is. 

A többi mentességet, a melyet a javaslat tervez, részem- 
ről föltétlenül helyesnek tartom, még pedig azokon felül, a 
miket már mondtam, még azért is, mert a mi jogrendsze- 
rünkben az adósnak olyatén kímélete, a melyet a végré- 

];tajtá8Í törvény kiegészitéseképen ez a javaslat tartalmaz, más 
jogszabályokban is és néhol sokkal szélesebb mértékbem 
akczeptálva lett a nélkül, hogy az ellen bárki felszólalt 
volna. Értem egyfelől a szerződési szabadságnak azt a kor- 
látozását, a melyet az uzsora rendszabályozása végett foga- 
dott el bölcsen a törvényhozás, továbbá a korcsmai hitelre^ 
a kötbér mérséklésére, bizonyos zálogszerződéseknek érvény- 
telenségére, az elidegenítési és terhelési tilalomra, a haszon*^ 
bérnek elemi csapások okából elengedésére vonatkozó ren- 
delkezéseket stb. stb., másfelől pedig a csődtörvény rendel* 
kezeseit. A csődtörvény 5. §-a tudvalevően megengedi, hogj 
4jL közadósnak az a keresménye, a mely a maga és családja, 
fentartására föltétlenül szükséges, ne kerüljön a tömegbe, a 
mivel tehát a generális végrehajtásról intézkedő törvény i& 
elismeri, hogy a közadós és családja javára feltétlenül biz- 
tosítani kell a megélhetést ; lényegében tehát ugyanazt, mint 
a végrehajtási törvény mentességei Sőt a csődtörvény még 
tovább megy. Méltóztatnak ugyanis tudni, hogy a hitelezők 
beleegyezésével megengedi, hogy a közadós akkor is kapjoa 
tartásdíjat a tömeg vagyonából, ha önmaga képtelen a kere- 
setre ; sőt a 49. §-ban megengedi azt is, hogy a tömeg költ- 
ségeképen fedezzék a közadósnak temetési költségeit és az ő 
halálát megelőzött gyógyítás költségeit. Kissé humoros ízű 
dolog, hogy a gyógyítási költségeket csak akkor fedezik a 
tömegből, ha meghal a közadós, ellenben ha a gyógyítás 
eredményes és életben marad, akkor nem (Derültség) y Ae 
mindenesetre megvan a jó szándék a törvényben — bár 
meglehetősen rosszul kifejezve — abban az irányban, hogy a 
közadóst és családját a legszomorúbb viszonyok között sem 
hagyja el teljesen, persze mindig a hitelezők rovására. _ 

Hibája a javaslat 2. és 3. §-ának, hogy nem mondja ki,, 
hogy a 2. §. mentességei a törvényes zálogjogra jogosultak- 
kal szemben is hatályosak, a mit a mostani törvény 51. §-ának 
utolsó bekezdése, két megszorítással, ki is mond. A javaslat 
hibája bizonyára elnézés eredménye, mivel azonban a most 
hatályos 51. §-t a 2, §-szal pótolja, gondoskodni kell az 51. §, 
utolsó bekezdésének a javaslatba fölvételéről, a mi legjob- 
ban 3. §-ban történhetik. 

Ennek kapcsán emlékezem meg a bérbeadó törvényes 
zálogjogát szabályozó mai 72. §. túlságos szigoráról a pon- 
tosan fizető albérlőkkel és azokkal szemben, a kiknek ingói 
véletlenül kerültek a bérlemény területére és javaslom, hogy 
ezt a szigort emberségesen enyhíteni kellene úgy, a mint azt 
a polgári törvénykönyv tervezete 1552., 1547. és 1587. §§-ai- 
ban tervezi. 

Ama mentességek közül, a melyeket a javaslat tervez, 
felemlitést érdemel az, hogy a köztisztviselő lefoglalható 
illetményeinek értékhatárát 2000 koronában állapítja meg a 
mai 1600 korona helyébe, a mi a mai drágasági viszonyok 
mellett és a létminimum szükséges növekedése mellett csak 
helyeselhető. De kívánatos volna az is, hogy a nyugdíjasoknak 
nyugdíjilletményét hasonló elbánásban részesítse a törvény, 
mint magát a szolgálati illetményt. A javaslat ugyanis 1200 
koronában állapítja meg a nyugdíj lefoglalhatási határát, 
nézetem szerint helytelenül, mert a nyugdíjas még abban az 
esetben is, a mely épenséggel nem általános, t. i amikor 
az egész fizetését kapja meg nyugdíjképen, mindig keveseb- 
bet kap, mint aktív szolgálatában, mert hiszen lakáspénzt a 
mostani nyugdíj -törvény szerint a nyugdíjas nem kap. Mivel 
pedig a nyugdíj összege rendesen nem olyan nagyon nagy, 
hogy erről a lakáspénzről egykönnyen, nélkülözések híján, le 
lehetne mondani, kívánatos lenne, hogy legalább a szorult 
▼iszonyok közé kerülő nyugdíjasnak azt a minimumot biz- 
tosítsa a törvény, a melyet az illetményekre nézve álla- 
pit meg. 

A lakáspénzről a javaslat a mainál bővebb rendelkezést 
tartalmaz, a midőn nemcsak a lakbérkövetelés fejében engedi 
meg a lakáspénz lefoglalását, hanem a lakásért más alakban 
fennálló követelés fejében is, midőn p. o. nem pénzbeli szo^ 
gáltatás van kikötve. Úgy hiszem, hogy ez nem kielégítő meg- 
oldás. Ma meglehetősen terjed az az üdvös törekvés, hogy 
a tisztviselők részére családi házak építését lehetővé tegyék 
és megkönnyítsék. Az ilyen építésnek egyik nagy akadálya^ 
hogy azok a tisztviselők, sl kiknek nincs elegendő tőkéjük, 
nem nyújthatnak kellő biztosítékot a hitelezőknek, mert 
hiszen a kapható jelzálogkölcsön egymagában véve nem elég- 

séges. Ezért óhajtandó lenne, hogy az ilyen építkeizésekből 
eredő adósságok fejében az illető háztulajdonosnak, nűnt 
köztis2tyiselőnek járó lakpénze egész összegében lefoglalható 
legyen. Nagyon lendítene a törvényhozás az ilyen családi 
házak építésének lehetőségén, tehát egy nagy horderejű soci- 
ális törekvésen, ha ennek az óhajnak ebben a javaslatban 
eleget tenne. 

A javaslat 9. §• a azt a helyes rendelkezést tartalmazza, 
a mai törvénynyel egyértelműen, hogy a fizetésekre vonat- 
kozó mentességekről való lemondás és egyezkedés hatálytalan. 
Eivánatos lenne azonban ezt a szabályt ugyanazokból az 
okokból, a melyek a 9. §-t eredményezték, az összes men- 
tességekre kiterjeszteni, az ingó mentességekre is, mert na- 
gyon könnyen lehetséges, hogy a szorult adós végrehajtás 
nélkül le fog mondani a törvényes mentességekről, a mely 
lemondást a biró, tilalom hiján, kénytelen hatályosnak el- 
ismerni. Ez a tilalom ugyan nem fogja megakadályozni, hogy 
az adós egyéb jogügylettel a végrehajtás alól kivett ingósá- 
gait soha át ne ruházza a hitelezőre, de hát a végletekig 
a törvény nem gondoskodhatik a könnyelmű emberről és a 
ki ennyivel sem tudja beérni, az viselje a cselekvésének kö- 
vetkezéseit. A javaslat szellemének szempontjából azonbai) 
kívánatos, hogy a 9. §. rendelkezése az ingó mentességekre is 
kiterjedjen. 

Igen nagy hibája a javaslatnak, a melynek semmiféle 
megokolását és jogosultságát nem találom, hogy a magán- 
tisztviselők és a köztisztviselők illetményeinek lefoglalhatása, 
illetők a foglalás értékhatárai között a javaslat különbséget 
tesz. Nem látom be, hogy midőn a létminimum biztosításáról 
van szó, miért lenne kisebb létminimumra szüksége az ugyan- 
olyan életviszonyok közt élő magánhivatalnoknak, mint a köz- 
hivatalnoknak, különösen, mikor tudjuk, hogy a legtöbb ma- 
gántisztviselőnek . nincsen külön lakáspénze, a minek követ- 
keztében a lefoglalható fizetés összege is nagyobb. A javas- 
latnak ezt a hibáját, a melyet semmiféle érv nem támogat, 
a mai törvény ugyanilyen hibáján kívül, feltétlenül ki kellene 
tehát küszöbölni. 

Nemcsak szépséghibája, hanem méltánytalan és igazság-* 

ISO 



Digitized by VjOOQ IC 



25 

talán rendelkezése a javaslatnak, hogy a 8. §rbail, melyet a 
ina4 58. §. helyébe iij szakasznak javasol és a hol annak az 
összegnek minimumát, a melyet tartás fejében nem lehet 
lefoglalni, 750 K-ban állapítja meg, ezt a minimumot nem 
terjeszti ki arra a tartási igényre, a melyet a házasságon 
kívül született gyermek érvényesíthet apjával szemben. Tu- 
dom, hogy a mai 58. §-ban is így van, de ott is igazság- 
talanul és Bzívtelenül, mert hiszen itt már egy bíróilag meg- 
állapított követelésről van szó, melynek érvényesítését ugyan- 
azokból az okokból lehetővé kell tenni, mint egyéb tartási kö- 
vetelésekért. De különben a 8. §. a javaslat egyéb rendelke- 
zéseivel ellentétes is, mert hiszen a 3. §. utolsóelőtti bekez- 
désében, helyesen, kivételt tesz a javaslat a mentességek alól 
azok javára is, a kiknek tartására a végrehajtást szenvedő a 
törvényes gyakorlatnál fogva köteles, a mi alatt természete- 
sen másokat, mint a házasságon kívül született gyermekeket, 
nem lehet érteni. 

A javaslat 9. §-a az illetmények lefoglalása kapcsán egy 
rendkívül fontos, elvben igen helyes intézkedést tartalmaz, 
a melyet igen nagy örömmel lehetne üdvözölni, ha nem 
ebben az alakban jelenne meg. Azt mondja t. i. a 9. §. utolsó 
bekezdése, az illetmények lefoglalásánál, hogy öt évi szüne- 
telés után a végrehajtás hatálya megszűnik. A megokolás ezt 
a kérdést, nagyon helyesen, a végrehajtási jog és a végre- 
hajtási zálogjog elévülésével hozza kapcsolatba. A két jog 
elévülése között természetesen különbséget kell tenni. A végre- 
hajtási jog, a mint tudni méltóztatnak, a mostani törvény 
23. §-a értelmében, a rendes magánjogi elévülési időn belül, 
tehát 32 év alatt évül el. Hogy a magánjogi elévülési idő 
a polgári törvénykönyvben meg fog rövidülni, az iránt semmi 
kétségünk nem lehet, és éppen azért erről ma ne is beszél- 
jünk, mert hiszen addig, míg a követelés maga el nem évül, 
a^végrehajtási jog sem évülhet el. De, természetesen, más- 
képen áll a dolog a végrehajtási zálogjoggal. Nem látom be 
annak szükségét és jogosultságát,^ hogy az egyszer megszer- 
zett végrehajtási zálogjog is 32 évig is hatályban maradjon. 

Ez teljesen képtelen, rendkívül sok munkát, zavart és 
fölösleges költséget felidéző állapot, a melynek ellenében, azt 

hiszem, érveket sem kell ebben a körben felhoznom, a mely- 
nek tagjai, mint bírák és ügyvédek, naponként érzik a mai 
állapot bajait. A végrehajtási zálogjogot tehát sokkal rövidebb 
elévülési határidőre kellene szorítanunk, illetőleg ki kellene 
mondani, hogy bizonyos idő múlva a végrehajtási zálogjog 
hatálya megszűnik, a mi persze nem akadálya annak, hogy 
a ki folytatólagos végrehajtás útján újból akar végrehajtási 
zálogjogot szerezni, azt a hosszú magánjogi elévülési ha- 
táridőn belül meg ne nyerhesse. Ha a javaslat öt esztendőt 
akar megszabni az illetményekre szerzett végrehajtási zálog- 
jog megszűnésére, nem látom be, miért ne lehetne ezt az 
okos elvet minden egyéb végrehajtási zálogjogra is kiterjesz- 
teni, annyival inkább, mert hiszen a javaslat egy másik he- 
lyén, a 17. §. 3. pontjában, azt mondja, hogy a más hitelező 
kérelmére hirdetett árverést nem kell megtartani annak a 
végrehajtatónak a javára, a ki egy éven belül árverést nem 
kért, tehát itt is a zálogjog nem érvényesítésének bizonyos 
jogkövetkezményét szabja meg a javaslat. Szóval, hogy úgy 
mondjam, kerülgeti a zálogjog rövid elévülésének eszméjét, 
de azért, mert, a megokolás szerint, ez mélyreható változáso- 
kat idézne elő, nem tartja kívánatosnak, hogy ebben a no- 
veDában ezt a nagyon üdvös és jótékony rendelkezést általá- 
nosítsa. Én nem ijednék meg tőle és nem látom be, miért 
ne általánosítsuk a 9. §. utolsó bekezdésében foglalt elvet, 
de nem öt évet szabnék meg, hanem a végrehajtási eljárás- 
nak a perrendtartással congruentiája szempontjából ugyanazt 
az időtartamot alkalmaznám a végrehajtási zálogjog hatályára, 
a melyet a sommás törvénynek a rendes eljárásban is alkal- 
mazott 52. § -a tartalmaz a szünetelő perekre, illetőleg a perek 
megszűnésére nézve, t. i. három esztendőt, a mely időtarta- 
mot a minap beterjesztett perrendtartásí javaslat is, 446. 
§-ában, fentartja. Ki kellene tehát mondani, hogy minden 
ingó végrehajtási zálogjog három esztendő múlva hatályát 
veszti ugyan, de a rendes elévülési időn belül azért a végre- 
hajtás újból foganatosítható. 

A JB.Y2iBltí,t 9iz ingatlanok tekintetében (Halljuk I) a men- 
tességeknek körét meglehetősen szűkre szabja, sőt helyeseb- 
ben úgy fejezhetném ki magamat, hogy az ingatlanra, mint 

m 



Digitized by VjOOQ IC 



27 

ilyenre vonatkozólag, semmiféle mentességet sem ismer, a mai 
törvénynek is megfelelően. Csak az ingatlanoknak bizonyos 
felszereléseit vonja ki a végrehajtás alól, a mai törvény ren- 
delkezéseinek, nézetem szerint, igen helyes kiterjesztésével; 
azonkívül elrendeli 14. §-ában azt, hogy a mezei gazdálko- 
dással foglalkozó ellen vezetett végrehajtás esetében az az 
igavonó jószág és gazdasági eszköz, a mely a javaslat % §. 
18. pontja szerint le lesz u^yan foglalható, de (mert 12 
kat. holdnál nagyobb ingatlanról van szó) ha a végrehajtást 
szenvedő gazdálkodásának folytatásához használni kivánja és 
az igavonó jószágot kellő élelmezéséről is gondoskodik, azok 
az évnek márczius hó 15-ikétől november hó 15-ikéig ter- 
jedő szakában rendelkezése alól nem vonhatók el és árve- 
rés alá nem bocsátbatókv Nem volna kifogásom e szakasz 
lényege ellen, ha egy kissé messzire nem menne annyiban, 
hogy a kedvezményt minden ingatlanra kiterjeszti, akár kis-, 
akár közép- vagy nagybirtokról van szó. Már pedig a nagy 
ingatlanok tulajdonosait én nem részesíteném a törvény e 
kedvezményében, mert e nélkül is a legtöbb esetben módjuk 
lehet a követelés kielégítésére, de a helyes igazságügyi politikai 
szempontból sem, mert akár joggal, akár nem, ilyen rend- 
kívüli kedvezés mellett nagyon könnyen előállhatnának a 
nagyiparosok és nagykereskedők is és ugyanannyi jogczím- 
mel követelhetnének bizonyos védelmet a maguk üzemei élő 
és holt felszerelése javára, mint a nagybirtokosok. Akkor, 
a mikor a társadalmi ellentétek, fájdalom, úgyis túlságo- 
san kiélesedtek hazánkban, azt hiszem, hogy nem kell pro- 
vokálni e még kirívóbb ellentéteket az ilyen, nézetem szerint, 
nem is szükséges túlságos kiterjesztések által, a melyek még 
akkor is, ha — a mint fölteszem — nem szándékosan egy- 
oldalú kedvezések akarnak lenni, szükségképen ilyeneknek a 
benyomását teszik, különösen akkor, a mikor mindenben 
efféle ellentéteket szimatolnak. Nem helyeslem azonban, hogy 
a tőrvényjavaslat nem tartalmazza azt a rendelkezést, a 
melyre inaga is rámutat a megokolásban, hogy t. i. a leg- 
tágabb értelemben vett mezőgazdasági ingatlan tulajdonosá- 
nak érdekében bizonyos időszakban az árverés egyáltalában 
foganatosítható ne legyen. Abból indulok ki t. i., hogy az 

ingatlan tulajdonosán sokszor nagyon segítene a törvény 
azzal, ha lehetővé teszi, hogy rövid idővel az aratás vagy 
szüret előtt, májustól október végéig, ilyen ingatlant ne é^- 
verelhessenek, úgy, hogy erre az időre árverést hirdetni öe 
lehessen. A megokolás azt mondja erről a tervről, a nélkül, 
hogy állítását bizonyítaná, hogy ez a jelzáloghitel és a hi- 
telező sérelmével járna és hogy — ez a legfurcsább benne 
és leginkább ütötte meg jogászi érzékemet — a mai végre- 
hajtási törvény jogorvoslati rendszere amúgy is elég módtjt 
nyújt az adósnak arra, hogy késleltesse az árverést, tehát 
vegye igénybe ezt a segítséget. (Derültség.) Nagyon jól tudom, 
hogy a végrehajtási törvény jogorvoslati rendszere épen a hi- 
telező szempontjából milyen rossz és ha erre. a kérdésre ma 
egyáltalában nem terjeszkedtem ki, ez azért történt, mert ezt 
incidentaliter, egy ilyen kis terjedelmű és határozott czélu no- 
vellában nem lehetne gyökeresen megjavítani. De hogy egy tör- 
vényjavaslatnak megokolása egyenesen utasítsa az adóst arra, 
hogy a huzavonát provokáló ezekkel a jogorvoslatokkal éljen 
vissza továbbra is, ezt semmi esetre sem lehet helyeselni. 
Inkább lehetett volna az ingatlan árverésével kapcsolatos jog- 
orvoslatokat egyszerűsíteni, lehetővé tenni azoknak igen gyors 
elintézését, úgy, hogy a huzavona ne igen érjen czélt, de 
azzal ütni el egy nézetem szerint gazdaságilag megokolt 
tervet, hogy ezt amúgy is meg lehet valósítani, csak ki kell 
használni ügyesen a mai rossz jogorvoslati rendszert, ezt 
még burkoltan sem szabad az erre amúgy is túlságosan haj- 
landókkal megértetni. 

Nagyon helyeslem azonban, hogy a tervezet az ingatlan 
bármely részének vagy nemének mentességét ez idő szerint 
nem hozza javaslatba. 

Jól tudom, hogy igen sokan lesznek, a kik ezt a javas- 
latnak nagy hibájául fogják felróni, mert hiszen méltóztatnak 
tudni, hogy körülbelül két évtized óta a birtokminimum kér- 
dése nálunk mindenféle alakban napirenden van. Nézetenoi 
szerint igen helyesen, mert nagyon kívánatos lenne vala- 
melyes megoldást találni, a mely lehetővé teszi, hogy az 
apró birtokoknak további elaprózását megakadályozzák. Ámde 
viszont nagyon természetes, hogy ez a kérdés a végrehajtási 

eljárás keretében egyáltalán nem oldható meg, mert hiszen 
itt óriás horderejű magánjogi, főképen öröklési, továbbá 
gazdasági szempontok a döntők, miért is ezt a nagy horderejű 
birtokpolitikai kérdést csakis önálló törvényben lehet minden 
szempontból kielégítően szabályozni, ha ugyan ez kielégítő 
módon egyáltalán lehetséges, a miben, tapasztalataim és 
kísérleteim alapján, van okom kételkedni, a mi azonban nem 
zárja ki, hogy a kérdésnek nehézségeivel újból és újból 
megküzdeni meg ne kiséreljük. 

Igaz, hogy törvényhozásunk az ingatlan felaprózásának 
némi megakadályozását már is megkísérelte bizonyos intéz- 
kedések megtételével. Hiszen maga a tagosítás és az össze- 
sítés sajátképen semmi egyéb, mint az elaprózás hátrányai- 
nak orvoslása, bár ez bizony nem történik mindig az érde- 
keltek megelégedésére. De egyéb törvények is tartalmaztak 
és tartalmaznak ilyen rendelkezéseket, a^ melyeket csak 
azért említek itt fel, mert talán a vita folyamán alludálni 
fog erre a kérdésre egyik-másik felszólaló úr. Mondom, régi 
jogunkban voltak ilyen felosztási korlátok. — Ott van az 
1836: IV. t.-czikk, a mely a negyedtelekben állapítja meg a 
jobbágytelek feloszthatóságának határát. Ezt a 1853. évi úrbéri 
pátens is fentartotta hatályában és csak az 1871 : LIII. t.-czikk 
55. §-a törölte el. A telekkönyvi rendtartásnak még hatályban 
levő 56. §-a, úgy látszik, szintén azt tartja szem előtt, hogy 
lehetséges olyan intézkedés, a mely nem engedi meg a tetszés 
szerint való feloszthatást, mert a birtokeldarabolás okából szűk* 
ségesé váló bejegyzéshez «a netalán köztekintetekből szükséges 
politikai engedély igazolását » követeli meg. A kisajátítási törvény 
is az elaprózás megakadályozása végett a 13. §-ban megengedi, 
hogy az egész birtoktest kisajátítása követelhető, ha a felül- 
maradó rész a kisajátítás alá vett egész birtoktest területének 
6g7 negyedénél kisebb. Még más ilyen intézkedés is van. 
Pl. a telekkönyvi betétszerkesztést tárgyazó 1889: XXXVIII. 
t.-cz. 33. §-a szerint a vízrendezési társulat követelésének 
behajtása végett az elkülönített ártérbirtok kerül csak ár- 
verés alá, de ha az azzal egy telekkönyvi jószágtestet al- 
kotó fensíki birtok megmaradása következtében ezzel tete- 
mesen csökkenne értékéből, kérelemre azt is el kell árverezni 

az ártérbirtok értékének emelése végett még akkor is, ha a 
fensíkbirtokon nincs jelzálogteher. Sőt a végrehajtási tör- 
vénynek hirhedt 156. §-a, a melyet ez a javaslat végre valahára 
el akar törölni, szintén azzal a megokolással került a mai 
törvénybe, hogy ez a rendelkezés az ingatlanok felaprózását 
akarja megakadályozni és vannak, a kik ebből az okból, bárha 
más szövegezéssel, tovább is fenn akarják tartani a 15C. §. 
szabályát. 

Mindezeket és az azokkal kapcsolatos kérdéseket külön- 
ben a polgári törvénykönyv szerkesztőbizottsága is megvitatta 
néhány évvel ezelőtt, 1899-ben, azzal az eredménynyel, hogy 
birtokminimum meg nem állapítható, hanem csakis az örökö- 
sök közt való osztály szabályozható gazdasági szempontok 
figyelembevételével. Szóba kerültek ezek a kérdések a Jogász- 
egyletben is Imling Konrád államtitkár úrnak a földbirtok 
mozgósítása ez. előadása kapcsán, de épen ezeknek a 
kérdéseknek a megvitatása győzhette meg a komolyan gon- 
dolkodókat arról, hogy azokat a végrehajtási törvényben 
megoldani lehetetlen. 

Ha foglalástól mentes ingatlanra gondolunk, akkor csakis 
a homestead valamelyik válfaját fogjuk behozhatni, ha ez 
egyáltalában lehetséges lesz. Ebben a tekintetben igen kitűnő 
javaslattal rendelkezünk, a melyet Dévai táblabiró úr készí- 
tett még Flósz miniszter úr megbízásából. Homestead alakjában 
talán meg lehet majd oldani ezt a nehéz kérdést, a melyet, 
a mint tudni méltóztatnak, Európában eddig sehol sem 
tudtak megoldani, annak ellenére, hogy csaknem minden 
államban próbálkoztak már ilyen törvényhozási kísérlet- 
tel és érdekes, hogy a íranezia kormány által a kamara 
elé 1905 január 31-én terjesztett ilyen czélú törvényjavas- 
latból («Projet de loi sur la constítution et conservation du 
bien de famille insaisi8sable»), máig sem válhatott törvény, 
annak ellenére, hogy meglehetősen alkalmazkodik az európai 
viszonyokhoz, szemben az amerikai homestead sajátosságai vaL 
Mondom, mindezekből az okokból arról, hogy a végrehajtási 
törvényben akármilyen ingatlan végrehajtási mentességéről 
rendelkezzünk, le kell mondanunk, hanem arra kell töre- 
kednünk, hogy ezt a rendkívül nehéz kérdést, a melynek 

részleteivel itt nem lehet foglalkoznom, külön törvényben 
szabályozzuk. 

Az eddig elmondottakkal kimerítettem a javaslat ama 
rendelkezéseit, a melyek a végrehajtási mentességekre vonat- 
koznak. 

Az ingatlan elkótyavetyélésének megakadályozása végett — 
tehát a javaslat által megoldandó kérdések harmadik cso- 
portjáról — a javaslat a következőket tervezi, a mikről meg- 
jegyzem, hogy túlnyomó részükben föltétlenül elfogadhatók, 
csak némely részükben hiányosak. A javaslat 18. §-a a bá* 
natpénzt a kikiáltási árnak 20% -ára emeli fel. Föltétlenül 
helyes intézkedés, mert méltóztatnak tudni, hogy ma az in- 
gatlan-árverések körül milyen visszaélések fordulnak elő, épen 
a kikiáltási ár és a bánatpénz csekély összege következté- 
ben. A kikiáltási ár maga is igen kis összegben lesz ki- 
szabva, mert a végrehajtási törvény, igen helytelenül, az 
adóalapot veszi kiinduló pontul, nem pedig az ingatlan 
forgalmi értékét, miért is nagyon kívánatos volna, főképen 
a legkisebb ajánlatnak a javaslat 21. §-a értelmében való 
törvénybe iktatása esetében, ha már a novella is segítséget 
nyújtana a mai, csaknem tűrhetetlen állapot megszünteté- 
sére. Mikor tehát a kikiáltási ár maga is nagyon alacsony 
és ennek is csak kis hányadát kell bánatpénzül leróni (az 
árverési feltételek 5 — 10% közt mozognak), igen könnyen 
adva van a visszaélés lehetősége. Nagyon gyakran meg is 
történik, hogy valaki, a ki a végrehajtást szenvedő stroh* 
mannja is lehet, ilyen kis összegű bánatpénz letétele után, 
óriás árt igér az ingatlanért; esetleg, ha több ingatlan 
kerül árverésre és a végrehajtást szenvedő jelölheti ki, a 
törvény 172. §-a szerint, az árverelés sorrendjét, a leg- 
kisebbért. Nagyon természetesen kénytelenek neki az ingat- 
lant azon a nagy áron, melyet esetleg igért — a 200 koronás 
kikiáltási áru ingatlanért 200,000 koronát is igér — átengedni, 
az árverés jogerőre emelkedése után pedig ez a vevő, a tör- 
vény 180. §-a értelmében, beleül a birtokba, élvezi annak 
hasznait, miveli vagy deva'stálja, midőn pedig a vételár 
esedékes részleteinek lefizetésére kerül a dolog, egyszerűen 
nem fizet. Mivel pedig a végrehajtási törvény jogorvoslati 

rendszere és bíróságaink egy részének közömbössége az ilyen, 
a társadalmi ethikát is legközelebbről érdeklő kérdések vég- 
telen sürgősségével szemben, igen könnyen lehetővé teszi azt, 
hogy a vevő pár esztendeig, ha nem is báborítlanul és a mi 
fogalmaink szerint békésen, de mégis valósággal benn ül- 
jön a birtokban: ő azért a pár korona bánatpénzért éve- 
ken át élvezi az ingatlant, ha pedig onnan kiteszik, az új 
árverésen akár ő, akár más strohmann újból kezdheti a dol* 
got. Nagyon helyes tehát, hogy a javaslat az ilyen erkölcs- 
telen és gazdaságilag annyira káros visszaélések ellen vala- 
mely remédiumot kisérel nyújtani. 

I^e úgy gondolom, hogy a 20%-os bánatpénz megsza- 
bása egymagában erre a czélra nem elégséges. Abból indu- 
lok ki, hogy ha valaki ingatlant akar vásárolni, azt csak 
akkor tegye, ha van hozzá elég pénze és reális alapon nyugvó, 
szolid hitele. Ezért azt hiszem, hogy joggal megkövetelhet- 
jük, hogy az árverési vevő a vételár első részletét, — hogy 
ez annak harmadrésze legyen-e, vagy kisebb hányada, az 
olyan kérdés, a melyről most nem akarok beszélni. — az in- 
gatlannak a részére történt leütése után rögtön fizesse le, 
ha pedig erre nem képes, bánatpénzét veszítse el és az ő költ- 
ségén folytassák azonnal az árverést. Azt hiszem, hogy ezzel 
az eszközzel okvetlenül legalább is meg fogjuk nehezíteni a ma 
előforduló visszaéléseket. E mellett nagyon természetesen a 
törvény 180. §-át is módosítani kellene olyképen, hogy ki- 
zárjuk az előbb illustrált lehetőséget, hogy t. i. valaki cse- 
kély bánatpénzért az ingatlanba beleüljön mint birtokos és 
annak hasznait éveken át élvezze. Ennek okvetlenül végét 
kell vetni úgy, hogy a birtokba helyezés csak a vételár lefi- 
zetése után történhetik meg, addig pedig az ingatlant a pon- 
tosan fizető árverési vevő javára kezeli a zárgondnok. 

Igen helyes és különösen Magyarországon nemzeti szem- 
pontból igen nagy horderejű a 18. §. 2. bekezdésének az a 
rendelkezése, hogy a kincstár bánatpénz nélkül bármikor 
árverezhet. Igen sokszor válik szükségessé, különösen bizo- 
nyos exponált vidékeken, hogy egyes ingatlanok ne kerülje- 
nsk olyanok kezébe, a kiknek kezébe azok nem valók, akár 
gazdasági, akár állami, akár társadalmi szempontból. De an- 

nak szüksége is előállhat, az utóajánlat lehetősége mellett is, 
hogy olcsó áron a legkisebb ajánlat mellett is túlolcsó áron 
eladást és esetleg a birtokba lépést akadályozza meg a kir. 
kincstár. Ilyenkor az államnak természetes kötelessége közbe- 
lépni, de nagyon jól tudjuk, hogy nehézkes bureaukratikus 
intézményeink mellett az, hogy az államnak valamelyik kép- 
viselője 24 vagy 48 órán belül olyan helyzetbe jusson, hogy 
a szükséges bánatpénzt és a vételár első részletét lefizesse, 
egyszerűen a lehetetlenséggel határos. Ezért szükséges volt 
végre, legalább ebben a tekintetben, mobilizálni a kir. kincs- 
tárt is, és számára lehetővé tenni, hogy bánatpénz nélkül 
is árverezzen, a mi annál könnyebben tűrhető, mert hiszen 
bonitása ellen senkinek kifogása nem lehet. 

Hogy a javaslat a végrehajtási törvénynek 156. és ezzel 
összefüggő 157. és 158. §§-ait végre-valahára módosítja, oly 
természetes kötelesség, hogy azt hiszem, ennél a kérdésnél 
nem is kell immorálnom. Mindnyájan tudjuk, hogy milyen 
kétségbeejtő visszaélésekre és pusztításokra adott alkalmat, 
különösen az ország északkeleti részében, a törvény mai ren- 
delkezése, a mely arra kényszeritette a tulajdonostársakat, 
hogy valamelyik társuk bármily csekély ingatlanhányadának 
árverésekor, tűrjék az egész ingatlannak, tehát a maguk te- 
hermentes részének is az elárverezését. Olyan kegyetlen in- 
tézkedés, a melyről egyszerűen érthetetlen, hogy 25 éven át 
a törvényben maradhatott és hogy az állam nyugodtan nézte 
az emez egy rendelkezés okozta mérhetetlen pusztításokat, 
- annak demoralizáló hatásáról nem is szólva. 

A javaslat 21. §-ában a legkisebb ajánlat rendszerét ak- 
czeptálja, úgy látszik, az osztrák végrehajtási törvény nyo- 
mán. Kagyon helyesen. Hogy az árverésen olcsóbban vá- 
sárol az ember, mint másutt, az már olyan természetes- 
nek látszik, hogy ezt megszüntetni akarni, teljes lehetetlen- 
ség. De hogy az árverés okvetlenül olyan eredménynyel jár- 
jon, a mely gazdasági értékeket egyenesen elpusztít olyképen, 
hogy se az adós ne szabaduljon a hitelezőtől, se a hitelező 
ne kapja meg követelését, csakhogy valaki nagyon jó üzletet 
kössön és potom áron jusson mindenféle nagy értékekhez, 
ezt, azt hiszem, semmiféle ethikai vagy gazdasági szempont 

nem teszi kivánatossá. Épen azért ott, a hol lehetséges, gon- 
doskodni kell arról, hogy az árverésen olyan ár legyen elér- 
hető, a mely az eladott dolognak értékével legalább is ará- 
nyos. Nagyon helyes tehát, hogy a javaslat azt tervezi, hogy 
a házbér alá eső ingatlan az árverési hirdetményben meg- 
állapított kikiáltási ár felénél, egyéb ingatlan pedig a kikiál- 
tási ár két harmadánál alacsonyabb áron árverésen el nem 
adható. Ha ez a rendelkezés, a melylyel, mint már említem, 
össze kell kapcsolni az ingatlan becslésének a forgalmi ér- 
tékre alapítását, talán a vevők versenyét kissé meg is fogja 
nehezíteni, mégis meg fogja gátolni, hogy néhány koronáért 
vásároljanak meg ezreket érő ingatlanokat. 

A potom áron eladásnak és az árverés Jiönnyelmű kérésé- 
nek is hatásos akadálya a fedezeti elvnek az ingatlan árverések- 
nél alkalmazása, úgy, a mint azt először 1879-ben Württem- 
bergben tették és a mint az utóbb a német birodalom tör- 
vényhozása az ingatlanok árverésére nézve általánosította. 
De bárha hive vagyok a fedezeti elvnek, részemről helyes- 
lem, hogy ebben a novellában erről azokból az okokból, a 
melyeket a javaslat megokolása felsorol, intézkedés nem tör- 
tént, mert azt mindenki kénytelen belátni, hogy a fede- 
zeti elv meghonosítása mai árverési rendszerünknek és a 
jelzálogos hitelezők kielégítésének olyan mélyreható átalakí- 
tását vonná maga után, a melyet ebben a novellában semmi 
esetre sem lehet keresztül vinni, mert az a végrehajtási 
törvény vonatkozó rendelkezései egész komplexumának gyö- 
keres módosítását teszi szükségessé. 

De ha már az ingatlannál talált a javaslat helyes mó- 
dot arra, hogy az elkótyavetyélést megakadályozza, nagyon 
kívánatos lenne, ha az ingóságok árverésénél is lehetne 
ebben a tekintetben valamelyes orvoslást találni. A megoko- 
lás azt mondja, hogy az ingóságokra nézve ez azért sem 
szükséges, mert hiszen a most hatályos törvény 109. §-a 
lehetővé teszi, hogy bizonyos nagyobb vagy különös értékű 
ingók árverésénél is megfelelő árverési feltételeket állapítsa- 
nak meg az érdekeltek. Csakhogy tudjuk, hogy ez a kivétel 
igen ritka. Már pedig én az ingóságokról sem látom be, hogy 
miért kelljen megengedni, hogy olyan ingók, a melyeknek 

jó piaczi áruk van, nevetségesen, helyesebben : szégyenletesen 
potom árakon keljenek el, úgy, hogy a vevőn kívül az ár- 
verésből senki másnak haszna nincs. Ezért czélszerű lenne 
itt is valamely batárt megállapítani, a melyen alul ezen 
ingóságok el nem kelhetnek és viszont lehetővé tenni, az 
osztrák végrehajtási törvény mintájára, azt, a minek analó- 
giáját megtaláljuk most hatályos törvényünk 121. § ában az 
értékpapírok árverési eladásánál, hogy a hitelező és az adós 
érdekében egyaránt, az ingóknak árverésen eladásánál a con- 
juncturák helyesebb kihasználása váljék lehetővé, módot 
találva arra, hogy nemcsak árverésen, hanem akár szabad 
kézből, akár, ha lesz valamikor, árverési csarnokban, értéke- 
sítsék az ingókat. A legtöbb esetben a hitelező és az adós 
megegyezésére bizhatjuk, hogy miképen akarják, természetesen 
bíróság közbejöttével, az ingóságokat értékesíteni és lehetőleg 
megakadályozni azoknak potom áron elkelését. 

A javaslatnak az a rendelkezése, hogy azokban a tör- 
vényekben, melyek a végrehajtási törvényt idézik, ezentúl 
ezt a javaslatot is érteni kell, a mily természetes, épen 
olyan fontos is, mert ez azt jelenti, hogy mindazok a men- 
tességek helyébe, ama törvényekben, a hol szó van róluk, 
különösen a közadók kezeléséről szóló törvényben, a javas- 
lattal módosított és bővített mentességek fognak kerülni. 
Nagyon szeretném azonban, ha a javaslat, mindenféle tör- 
vénymagyarázat kikerülése végett, egyenesen kimondaná azt, 
a mit mondani akar, t. i., hogy minden néven nevezendő 
végrehajtásnál azok a mentességek hatályosak, a melyeket a 
végrehajtási törvény most módosított alakjában megszab. 

Az utolsó szakasz felhatalmazza a mínisteriumot arra, 
hogy a közigazgatási végrehajtásokra vonatkozó eljárást, a 
mennyiben az tőrvényben megállapítva nincs, rendelettel sza- 
bályozza. Nézetem szerint helytelenül, mert rendeleti szabá- 
lyozást kíván olyan magánjogi kérdésekre nézve, a melye- 
ket csakis törvényben lehet szabályozni és mert jogállam- 
ban minden alapvető kérdést törvénynyel kell megoldani, 
nem pedig a mindenkori kormány véleményétől függő és 
könnyen módosítható rendelettel. De helytelen ez a rendel- 
kezés azért is, mert nem ragadja meg az alkalmat arra, hogy 

a közigazgatási végrehajtás ügyét valahára gyökeresen ren- 
dezze. Midőn az igazságszolgáltatást 1869-ben elkülönítették 
a közigazgatástól, semmi esetre se indulhattak ki abból, hogy 
már most a közigazgatásból az igazság- és jogszolgáltatás is 
külön váljék, miért is a magam részéről soha sem láttam okát 
annak, hogy miért nem lehetne minden törvényt, a mely a köz- 
igazgatás életében is előforduló bizonyos magánjogviszonyokat 
szabályoz, egyforma hatálylyal léptetni életbe a közigazgatás- 
nál épen úgy, mint a biróságoknál, a mi nem fogja kizárni, 
hogy a czélszerüségnek, a mindennapi életnek és az egyéni 
körülményeknek változó különféleségéhez képest is, ne alkos- 
sanak megfelelő törvényeket. Nem látom be, hogy az a szám- 
talan vitás jogi kérdés, a mely a közigazgatási hatóságok elé 
kerül döntés végett, miért részesüljön a törvényesség — és 
nem a czélszerüség szempontjából — más elbánásban, mint 
azok a magánjogi kérdések, a melyek a biróság elé kerülnek ? 
S különösen most, midőn a közigazgatásnak az eddiginél 
sokkal nagyobb terén a jogállam követelményeit, a közigaz- 
gatási biráskodást akarjuk meghonosítani, .nem látom be, 
miért akarjuk épen azt a fontos részét a közigazgatásnak, a 
mely a végrehajtásra vonatkozik, továbbra is a közigazgatási 
hatóságoknak pusztán czélszerüségen alapuló belátására bizni. 
És mivel a végrehajtás, a dolog természeténél fogva, a köz- 
igazgatási hatóság előtt sem czélozbatmást, mint azt, hogy a jo- 
gosult a maga végrehajtható közokiraton nyugvó igényét a kö- 
telezettől hatóság útján kikényszerítse, képtelen vagyok meg- 
érteni, hogy miért kell a közigazgatási végrehajtás foganato- 
sítására más szabályokat alkalmazni, mint azokra a végre- 
hajtásokra, a melyek a bíróságok előtt fordulnak elő. Elis- 
merem tehát a mai jogállapotból kifolyó annak az elvnek a 
helyességét, hogy a végrehajtást a közigazgatási hatóságok a 
közigazgatási törvények értelmében rendeljék el és hogy ezek 
a törvények esetleg úgy, a mint azt a közigazgatási bíróság- 
ról szóló 1896: XXVI. t.-ez. 151. §-a teszi, végrehajtási pa- 
naszt is adjanak valamelyes alakban az elrendelés ellen. 
Ezen túl azonban, a foganatosítástól kezdve végig az árverési 
vételár felosztásáig, a végrehajtási eljárást tökéletesen egyfor- 
mán lehet és kell szabályozni, akármilyen hatóság rendelte volt 

132 

Digitized by VjOOQ IC 



37 

e], sőt továbbmenye, ugyanazokkal a közegekkel is kell az 
összes végrehajtásokat foganatosittatni. És ez az, a mire elő- 
adásom elején utaltam, hogy t. í. a bírósági végrehajtók mai 
intézményének eltörlését más egyéb szempontból is kívána- 
tosnak tartom, a végből ugyanis, hogy az összes végrehajtá- 
sokat ugyanegy kézben egyesítsék. Józan észszel lehetetlen 
megmagyarázni, hogy midőn arról van szó, hogy valakit ma- 
gántartozásért, adóért, illetékért vagy pénzbirságért exequál- 
nak, miért kelljen arra mindig más és más hivatalnok, miért 
ne végezhetné ezt ugyanegy ember, azonos szabályok alap- 
ján, különösen mikor a foganatosításból eredő perek úgyis a 
bírósághoz tartoznak, a mikor az ingatlan végrehajtás már 
most is, még ha közigazgatási hatóság rendelte is volt el a 
végrehajtást, szintén a bíróságok hatáskörébe tartozik. Ismét- 
lem, miért kell ezt a rendkívüli költség-, munka- és időpazar- 
lást továbbra is fentartani és miért nem lehet azt egy kéz- 
ben egyesíteni ? Épen azért, mert megnyugtató választ nem 
tudok erre a kérdésre, feltétlenül szükségesnek tartom, hogy • 
a közigazgatási végrehajtás foganatosítása ugyanama szabá- 
lyok szerint történjék, mint a bíróságok elé tartozó ügyek- 
ben foganatosított végrehajtásoké és hogy a foganatosítás 
ugyanegy közeg által történjék. 

Végül a törvény utolsó szakaszának utolsóelőtti pontja 
ellen is van némi kifogásom. Az ellen t. i., hogy az átme- 
neti intézkedéseket a ministér rendeleti utón állapítja meg. 
Én föltétlenül megbízom a mostani igazságügyminister úrban 
abban a tekintetben, hogy ezeket az átmeneti intézkedéseket 
igen jól, a törvénynek és az általános jogelveknek megfele- 
lően fogja megállapítani, de itt elvi és nem személyes kérdé- 
sekről van szó. Már pedig igen fontos gazdasági érdekeket és 
esetleg szerzett jogokat is érintő törvény életbeléptetéséről - 
lévén szó — bár nagyon természetes, hogy a már szer- 
zett jogokat feltétlenül tiszteletben kell tartani — , ilyenkor a 
rendeleti út kissé aggályos. És mivel ebben a rendeletben 
lényegileg úgy sem lehetne egyebet kimondani, mint azt, 
hogy — amaz általános szabály alapul vételével, hogy a későbbi 
törvényt kell mindig alkalmazni, ha az a korábbinál enyhébb 
intézkedést tartalmaz — , mindazokat a kedvezményeket, a me- 

lyeket az új törvény az adós javára tartalmaz, az adós a 
törvény hatályba léf)ésónek idejétől fogva igényelheti, a mar 
folyamatban levő ügyekben is, — természetesen mindig az 
összes már szerzett jogok épségben tartásával, nagyon kívá- 
natosnak tartanám, alkotmányjogi szempontból, hogyha ezt 
a kérdést nem rendelet, hanem törvény szabályozná, rende- 
letre csak az ügyviteli jellegű kérdéseket hagyva meg. 

Ezzel, t. teljes-ülés, befejeztem azokat a biráló megjegy- 
zéseket, a melyeket erre a javaslatra tenni akartam és azt 
hiszem, hogy ha ez a javaslat azokkal a módosítások- 
kal, a melyeket voltam bátor szóvá tenni, törvény erejére 
emelkedik, mindenesetre el fogjuk érni azt, hogy a jogrend- 
nek, a jogéletnek nagy terrénumán némi társadalmi békét 
fogunk teremteni, mert ki fogunk egyenlíteni bizonyos olyan 
ellentéteket, a melyek ma igenis érezhetőkké válnak és a 
melyek a társadalomnak nemcsak békéjét és nyugalmát, ha- 
nem a mai gazdasági viszonyok biztonságát is meglehetősen 
megtámadják. Ebből a szempontból igen nagy reményeket 
fűzök e javaslatnak jótékony hatásához és azért kívánatos- 
nak tartom, hogy mennél előbb törvénynyé is váljék, bízva 
abban az ígéretben, hogy csakhamar a végrehajtási eljá- 
rásnak gyökeres reformja fogja azt követni, mert hiszen ezt 
a novellát mindenképpen csak részletfizetésül tekiátem és te- 
kintjük valamennyien, a kik az igazságügyi politika terén 
is azt az elvet valljuk, hogy «bís dat, qui cito dat». (Hosz- 
szantartó éljenzés és taps.) 

